钦定古今图书集成/明伦汇编/氏族典/第518卷 > 《凌迪知万姓统谱》 > 葛闳
## 钦定古今图书集成/明伦汇编/氏族典/第518卷 > 《凌迪知万姓统谱》 > 葛闳

按《万姓统谱》，闳皇祐中知江阴，以军守，田视他郡差
厚，闳谓瘠人厚己，岁所得七百斛，尽输之官。运河自
黄田港达五泻堰，中多淤梗，闳以积潦害稼，募里中
殷实得粟二万斛，大濬治之，长四十里。

===葛胜仲===按《宋史胜仲传》，“胜仲字鲁卿，丹阳人。登绍圣四年进
士第，调杭州司理参军，除兖州教授，入为太学正，稍
迁礼部员外郎，权国子司业，迁太常卿兼谕德。胜仲
为《仁》《孝》、学三论献之太子。复采春秋、战国以来历代
太子善恶成败之迹，日进数事。诏嘉之。徙太常少卿，
除国子祭酒，寻知汝州，改湖州，寻徙邓州。朱勔媒糵”
其短，罢归。建炎中，复知湖州。岁大饥，发官廪赈之，民
赖以济。绍圣元年，丐祠归。十四年，卒，年七十三。谥“文
康。”子立方，官至侍从。